FARSKÉ OZNAMY – 3. nedeľa v cezročnom období

**Rozpis lektorov:** Obetovanie Pána: 8.00 hod. – rod. Baníkova – rod. Hrubovská, 10.00 hod. - rod. Musákova, 18.30 hod. - rod. Baranská – rod. Sabolova.

**Vedenie modlitieb pred sv. omšami:** V týždni od 2.2. – 8.2. vedie modlitby horliteľka p. Mária Feníková.

**Upratovanie kostola:** Pán Boh zaplať všetkým rodinám, ktoré boli v tomto týždni upratovať nový kostol. Na budúci týždeň prosíme rod. Mičkaninovu, rod. Šustovu, rod. Senčákovu - Cintorínska ul. Upratuje sa v sobotu ráno po rannej sv. omši o 9.00 hod.

**Nácvik detského speváckeho zboru:** Pozývam všetky deti na nácvik detského speváckeho zboru klasicky v sobotu o 13.30 hod. na faru.

**Detská sv. omša:** V stredu nebude detská sv. omša, úplne mi to vypadlo, lebo by som mal byť v Košiciach kvôli slúženiu sv. omše v rámci modlitieb fatimských sobôt.

**Spomienka na bl. sr. Zdenku:** Ako sme avizovali už minulý mesiac, vyšiel nový film o bl. sr. Zdenke a chcem vás pozvať na jeho premietanie vo štvrtok, kedy je 30. a teda deň jej pripomenutia. Preto bude aj upravený program, že adorácia pred sv. omšou nebude, sv. omša bude bez kázne a hneď po nej bude premietaný tento dokumentárny film. Trvá 50 minút. Všetci ste srdečne pozvaní.

**Požehnanie sviec:** Na budúcu nedeľu z príležitosti sviatku Obetovania Pána budú pri všetkých sv. omšiach požehnávané tzv. hromničné sviečky. Ktorí máte záujem, buďte takí dobrí si ich doniesť do kostola.

**Chata s miništrantmi:** Všetkých aktuálnych miništrantov aj tých, ktorí majú záujem pozývam na chatu na Domašu od soboty do pondelka, keďže v pondelok sú polročné prázdniny. Odchod je v sobotu o 13.00 hod. od fary a návrat v pondelok okolo obeda. Kto má záujem, prihláste sa do stredy večera a potom vám dáme vedieť všetky podrobné informácie. V nedeľu na Obetovanie Pána by sme sa vrátili na chvíľu na doobedňajšie sv. omše a a raňajky by mali tu na fare. Potom znova späť a objednaný obed na chate. Stačí mať spacák na spanie. Cena sú 2€.

**Pozvanie žien na poobedňajšie posedenie:** Iba pripomínam pre všetky ženy a mužov, ktorí pomáhali pri pečení vianočných oblátok, že dnes je stretnutie po pobožnosti o 15.30 hod. tu v pastoračnom centre.

**Púť do Ríma na svätorečenie:** Je tu ponuka na púť do Ríma na svätorečenie pápežov v termíne 24.4.-28.4. Cena je 225€. Všetky ostatné informácie sú na plagáte na skle na dverách.

**Predmanželské ohlášky:**

**1.** Jan Jiroušek, syn Jaroslava a Ireny rod. Šimkovej z Pardubíc a Mária Baštárová, dcéra Jozefa a Kataríny rod. Bachovej z Čemerného = 1.x.

**2.** Ing. Martin Onuška, syn Ing. Dušana a Zlaty rod. Fedorčovej z Michaloviec a Martina Kertisová, dcéra Petra a Anny rod. Starigazdovej z Čemerného = 1.x.

**Milodary:** *...v prílohe...*

**Zbierka na UPC a ACM:** Dnešnú nedeľu je zbierka na dokončenie Arcidiecézneho centra pre mládež v Prešove a v Košiciach. Pán Boh zaplať za vašu podporu.

**Odpoveď na vaše návrhy a pripomienky:**

Už sme otvorili krabicu s vašimi pripomienkami a návrhmi, ako aj sa mi ozvali ľudia cez internet a osobne, takže dnes sa začíname k tomu priebežne vyjadrovať:

1. Prečo nechodí niekto rozdávať sv. prijímanie do miestnosti pre matky s deťmi... oni sa na začiatku sv. prijímania nahrnú a potom vzniká chaos = no, nenapadlo nám to doteraz. Zatiaľ to nechávame v pozorovaní a myslím, že keď sa normálne napoja tu do stredu a potom odídu po krajoch z druhej strany lavíc, tak to bude v poriadku.

2. Aby bol koberec v miestnosti pre matky s deťmi, aby si mali kde deti sadnúť na zem = už o tom rozmýšľame, nejaký bude, aj keď určite nie na celú plochu.

3. Chcem pochváliť mládežnícky zbor, ktorý spieval na 2. sviatok vianočný... bolo to pekné a oživilo to sv. omšu... dodalo jej to dynamiku = ďakujeme za pochvalu a ja sa chcem pri tejto príležitosti veľmi pekne poďakovať všetkým tak zborom, skupinám ako aj jednotlivcom, ktorí akýmkoľvek spôsobom pomohli pri slávnostiach počas Vianoc.

4. Ozvučenie v miestnosti pre matky s deťmi je veľmi slabé, stačí, že len pár detí nie je ticho (a nemusia byť ani veľmi hlučné) a hovorené slovo skoro vôbec nepočuť = nie je problém, zosilníme.

P.S.: O týždeň sa vyjadríme k sv. omšiam v starom a novom kostole a ďalším postrehom.